Metasploit

Metasploit project — axborot xavfsizligini taʼminlash uchun yaratilgan loyiha. U tizimlardagi buzib oʻtish mumkin boʻlgan nozik joylarni topish, IDSlar qoldirgan izlarni aniqlash, exploitlar yaratish va ularni testdan oʻtkazish uchun moʻljallangan. Metasploit Framework loyihasi, ayniqsa, juda mashhur. Bu loyiha oʻz ichiga juda koʻp opkodlar va shellkodlarni qamrab olgan.

Metasploit 2003-yil yozda yaratilgan. Uning 1.0 versiyasi Perl tilida yozilgan boʻlib, psevdografik interfeysga ega edi. Loyiha muallifi HD Moore firmasi hisoblanadi. Ushbu freymvorkning 2-versiyasini (2.x) yaratish paytida guruhga Mett Miller va bir nechta koʻngillilar kelib qoʻshilishadi. Dasturning 3-versiyasi esa toʻliq Ruby tilida yozib chiqilgan. Ushbu uchinchi versiya 2006-yilda tashkil etilgan Metasploit LLC kompaniyasi tomonidan yaratilgan. 2008-yilga kelib, freymvork BSD litsenziyasiga ega boʻldi.

Hozirgi kunda uning bepul versiyasidan tarmoq administratorlari, axborot xavfsizligi boʻyicha mutaxassislar, professional buzgʻunchi hakerlar — krakerlar, shuningdek, dasturlashni endigina oʻrgana boshlagan skriptkiddie bolakaylar ham foydalanishlari mumkin.

 Metasploit frameworkni oʻrnatish 
Ushbu freymvorkni oʻrnatish uchun tizim va kompyuter quyidagi minimal talablarga javob berishi kerak:
 Hardware
 CPU — 2 GHz+
 RAM — 4 Gb (8Gb tavsiya etiladi)
 ROM — 1 Gb (kamida 50 Gb boʻsh joy boʻlishi tavsiya etiladi)

 Operatsion tizim
 Ubuntu Linux 14.04 or 16.04 LTS (tavsiya etiladi)
 Microsoft Windows Server 2008 R2
 Microsoft Windows Server 2012 R2
 Microsoft Windows 10
 Microsoft Windows 8.1
 Microsoft Windows 7 SP1+
 Red Hat Enterprise Linux Server 7.1 yoki undan yangiroq versiya
 Red Hat Enterprise Linux Server 6.5 yoki undan yangiroq versiya
 Red Hat Enterprise Linux Server 5.10 yoki undan yangiroq versiya
Agar sizda Kali Linux operatsion tizimi oʻrnatilgan boʻlsa, demak Metasploit Framwork sizning kompyuteringizda avtomatik tarzda oʻrnatilgan. Uning repozitoriylarini yangilab, bemalol ishlatish mumkin.

 Brauzerlar
 Google Chrome (eng soʻnggi versiyasi)
 Mozilla Firefox (eng soʻnggi versiyasi)
 Microsoft Internet Explorer 11 (undan avvalgi versiyalari Metasploit Frameworkni qoʻllab quvvatlamaydi)
 Windows operatsion tizimiga oʻrnatish 
 Dasturning rasmiy sayti orqali kerakli faylni yuklab oling
 Yuklab olish yakunlangandan soʻng, faylni ishga tushiring.
 Hosil boʻlgan muloqot oynasidan keyingisi (next) tugmasini bosing.
 Dasturdan foydalanish shartlari va qoidalarini oʻqib chiqib, rozilik bildirish lozim.
 Metaasploit Frameworkni oʻrnatish joyini belgilash. Asosan, C:\ Metasploit-framework katalogiga oʻrnatiladi.
  tugmasini bosing.

Dasturni ishga tushirish uchun buyruqlar satri orqali quydagi buyruqni kiritish kerak:
 msfconsole.bat

 Linux OSga oʻrnatish 
Terminalni ishga tushirish ( tugmalari orqali ishga tushirish ham mumkin)

Terminalda quyidagi buyruqni kiritish lozim:
curl https://raw.githubusercontent.com/rapid7/metasploit-omnibus/master/config/templates/metasploit-framework-wrappers/msfupdate.erb > msfinstall && chmod 755 msfinstall && ./msfinstall

Oʻrnatish jarayonida foydalanuvchi nomi va parolini kiritish soʻraladi.

Dasturni ishga tushirish uchun terminal orqali quydagi buyruqni kiritish kerak:
msfconsole

 Havolalar 
 The Metasploit Project — rasmiy sayt
 Metasploit Unleashed Offensive Securitydan dokumentatsiya
 Metasploit Resource Portal

Turkum:Kompyuter tarmogʻi xavfsizligi